Jakarta – Mendesa PDTT Eko Putro Sandjojo dua uroe ka ulikot, ka geukirem 40 droe Keuchik, Urueng jeumet lam gampong ngen peudampeng gampong geujak study banding u Nagroe China ngen Naggroe India.
Bak sambutan gobnyan, Pak Menteri geuharap bak mandum peserta nyang jak u China ngen India kali nyoe beu meutamah ilemei pengetahuan supaya nak jroeh bak peugoet gampong.
"Semoga ngen na buat nyoe, beumetamah ilemei supaya juet keu pengalaman bak peugoet gampong," geupeugah le Eko lam pidato gopnyan watei di Kanto Kemendes PDTT di Jakarta, Selanyan (2/9/2019) lagee jituleh ASPEK.ID.
Nyang hebat that, Study bandeng 40 droe urueng nyoe u China ngen India hana geupakek peng Nanggroe (APBN). Study bandeng gelombang keudua kali nyoe, nakeuh peng dari nangroe China ngen India, nyan ban bereh.
"Peureulee loen, urueng droe neuh bandum beuneutem meurunoe, beujuet neumeungen nyang get ngen Keuchik, ngen pengurus bideung usaha ata gampong (BUMG) nyang na di China ngen di India. Bak kesempatan nyoe urueng droe neuh beujuet neupeutaba pue mantong barang-barang hase produksi nyang na di gampong u Naggroe China ngen India," geuharap le Menteri Eko.
Menye menurut Menteri Eko, batch nyang phoen ka cukop goet. Awaknyan kajeut jipeuget gampong sebagoe gampong model dan juet keu contoh gampong –gampong laen sinoe di Naggroe.
"Nyoe cukop meusanut. Watei loen ngieng di WAG, awaknyan mandum le pikiran-pikiran nyang jroeh bak pakek peng gampong, nyan juet keu contoh gampong-gampong laen. Dan pue mantoeng ileumei nyang goet bak gop di China ngen India beujuet tapuwoe tapeugoet di Neggroe geutanyoe di Indonesia nyoe," peugah Menteri Eko.
Latihan Benchmarking di Nagroe China bereukat kereuja saban Kedutaan Besar Republik Rakyat Tiongkok dan Kementerian Pertanian dan Perdesaan di Tiongkok. Peserta geuikot pelatihan di Nangroe nyan nakeuh di baijing, Hinzhou,Hangzhou ngen Shanghai. Pelatihan nyan 17 uroe dari tanggai 3/9 sampoi tanggai 18/9/2019.(*)